1902
Tapahtumia

8. tammikuuta – Kiinan keisarillinen hovi siirtyi kapinan jälleen takaisin Kiellettyyn kaupunkiin, ja keisarinna otti vallan käsiinsä.
9. tammikuuta – Paraguayn presidentti Emilio Aceval syöstiin vallasta. Häntä seurasi Andrés Héctor Carvallo.
21. tammikuuta – Puolan vuoden 1863 Venäjän vastaisen "tammikuun kapinan" vuosipäivänä syntyi levottomuuksia, jotka husaarit kukistivat.
24. tammikuuta – Yhdysvaltain hallitus allekirjoitti sopimuksen Tanskan kanssa Tanskan Länsi-Intian luovuttamisesta Yhdysvalloille.
15. helmikuuta – Berliinin metro ja sisäinen rautatie aloittivat toimintansa.
6. maaliskuuta – Espanjalainen urheiluseura Real Madrid Club de Fútbol perustettiin.
8. maaliskuuta – Jean Sibeliuksen toisen sinfonian kantaesitys Helsingissä.
2. huhtikuuta – Electric Theatre, Yhdysvaltain ensimmäinen elokuvateatteri avasi ovensa Los Angelesissa, Kaliforniassa.
9. huhtikuuta – Lehtimies Axel Lille puhui Nylands nationin juhlassa ja esitti ensimmäisen kerran julkisesti vaatimuksen Suomen itsenäisyydestä.
9. huhtikuuta – Suomen Kansallisteatteri vihittiin. Vihkiäisissä esitettiin J. H. Erkon kirjoittama kolminäytöksinen Pohjolan häät ja illalla Aleksis Kiven Lea, pääosassa Ida Aalberg.
17. huhtikuuta – Suomalaisten laittomina pitämät kutsunnat alkoivat Helsingissä. Niitä vastustavat julistivat kutsuntalakon ja paikalle määrätyistä 870:stä vain 57 saapui paikalle. Seuraavana päivänä kutsutuista oli enää jäljellä 38, ja he joutuivat yleisön pilkkaamiksi.
18. huhtikuuta – Suomen senaatin vastaisia mielenosoituksia Helsingissä. Väkijoukko hajaantui vasta suomalaisen Kaartinkomppanian saavuttua paikalle.
30. huhtikuuta – Säveltäjä Claude Debussyn ooppera Pelléas ja Mélisande sai ensiesityksensä Pariisissa.
8. toukokuuta – Mont Peléen tulivuorenpurkaus Ranskalle kuuluvalla Martiniquella Karibialla. Purkaus tuhosi pääkaupunki Saint-Pierren, ja siinä sai surmansa noin 30 000 ihmistä.
12. toukokuuta – Hiilikaivostyöläisten lakko alkoi Pennsylvaniassa.
20. toukokuuta – Tomás Estrada Palmasta tuli ensimmäinen vapaan Kuuban presidentti Yhdysvaltain miehitysjoukkojen poistuttua.
31. toukokuuta – Buurisodat päättyivät Pretorian rauhaan. Tasavalloista tuli Britannian kruununsiirtomaita.
19. kesäkuuta – Annettiin asetus suomen ja ruotsin kielien käyttämisestä tuomioistuimissa ja viroissa. Kaikkien asiakirjojen mukaan oli liitettävä venäjänkielinen käännös.
29. kesäkuuta – Saksan, Itävalta-Unkarin ja Italian kolmiliitto uudistettiin 12 vuodeksi.
10. heinäkuuta – Suomen suuriruhtinaskunnan asetuskokoelman alkutekstiksi määrättiin venäjän kieli, suomen- ja ruotsinkielinen vain käännöksiksi.
12. heinäkuuta – Britannian pääministeri Robert Gascoyne-Cecil luopui tehtävistään ikäänsä vedoten.
14. heinäkuuta – Pyhän Markuksen kellotorni romahti Venetsiassa
9. elokuuta – Kuningas Edvard VII kruunattiin Westminster Abbeyssa.
19. syyskuuta – Unkarissa osoitettiin mieltä saksalaisia vastaan vapaustaistelija Lajos Kossuthin satavuotissyntymäpäivänä.
14. lokakuuta – Nikolai Rimski-Korsakovin oopperan Servilia kantaesitys Pietarissa.
23.–24. lokakuuta – Vanhasuomalainen puolue katsoi, että sotapalvelukseen kutsutut suomalaiset olivat velvollisia astumaan palvelukseen Venäjän armeijaan. Perustuslailliset puolueet sen sijaan päättivät salaisessa kokouksessaan marraskuussa vaatia kutsuntalakon jatkamista.
15. marraskuuta – Italialainen anarkisti Gennaro Rubino yritti murhata Belgian kuninkaan Leopold II:n.
16. joulukuuta – Karl Goldmarkin oopperan Götz von Berlichingenin kantaesitys Budapestissa.
18. joulukuuta – Maksim Gorkin näytelmän Pohjalla ensiesitys Moskovan Taiteilijateatterissa.
20. joulukuuta – yli 20 ihmistä kuoli Byronin junaonnettomuudessa lähellä Byronin kaupunkia Kaliforniassa Yhdysvalloissa.
30. joulukuuta – Espanja lähetti laivoja Tangeriin ja valmistautui hyökkäämään Marokkoon.